PMIndiaData/PMIndiaSum huggingface dataset:
جی-7 سربراہ اجلاس سے الگ جنوبی افریقہ کے صدر سے وزیراعظم کی ملاقات

وزیر اعظم جناب نریندر مودی نے 27 جون 2022 کو جرمنی کے شہر شالز ایلماؤ میں جی-7 سربراہ اجلاس سے الگ جنوبی افریقہ کے صدر عالی مرتبت جناب سیرل رامافوسا سے ملاقات کی۔ دونوں رہنماؤں نے دونوں ملکوں کے درمیان دوطرفہ تعلقات میں، خاص طور پر 2019 میں تعاون کے اسٹریٹجک پروگرام پر دستخط کے بعد ہونے والی پیش رفت کا جائزہ لیا۔ انہوں نے دفاع، تعلیم اور زراعت کے شعبوں میں ہونے والی پیش رفت پر اطمینان کا اظہار کیا اور تجارت و سرمایہ کاری، خوراک کی حفاظت، دفاع، دواسازی، ڈیجیٹل مالیاتی شمولیت، مہارت کا فروغ، بیمہ، صحت اور عوام سے عوام کے درمیان رابطوں جیسے شعبوں میں باہمی اشتراک و تعاون کو مزید مستحکم اور گہرا کرنے کی ضرورت کا اعادہ کیا۔ دونوں رہنماؤں نے جون 2022 میں طے پانے والے ڈبلیو ٹی او معاہدے کا بھی خیرمقدم کیا جو ترقی پذیر ممالک میں کووڈ 19 ویکسین تیار کرنے میں معاونت کرتا ہے۔ بھارت اور جنوبی افریقہ نے پہلی تجویز پیش کی تھی جس میں کووڈ 19 پر قابو پانے، اس کی روک تھام یا علاج کے سلسلے میں ٹی آر آئی پی ایس معاہدے کی بعض دفعات کے نفاذ پر عالمی تجارتی تنظیم (ڈبلیو ٹی او) کے تمام اراکین کے لیے چھوٹ کی تجویز دی گئی تھی۔ کثیرالجہتی اداروں میں مسلسل ہم آہنگی اور ان میں اصلاحات بالخصوص اقوام متحدہ کی سلامتی کونسل میں اصلاحات کی ضرورت پر بھی بات چیت ہوئی۔ ۔۔۔۔۔۔۔۔۔۔۔۔۔۔۔۔۔۔۔۔۔ ش ح۔م ع۔ع ن ()
وزیراعظم نریندر مودی نے  ہرناز سندھو کو مس یونیورس کا  خطاب جیتنے پر مبارکباد دی ہے

وزیراعظم جناب نریندر مودی نے ہرناز سندھو کو مس یونیورس کا تاج حاصل کرنے پر مبارکباد دی ہے۔ ایک ٹوئٹ میں وزیراعظم نے کہا کہ : ’’مس یونیورس کا خطاب جیتنے کے لئے مبارکباد، میں ان کی مستقبل کی کوششوں کے لئے انہیں نیک خواہشات پیش کرتا ہوں‘‘۔ ۔۔۔۔۔۔۔۔۔۔۔ ۔ ش ح۔ح ا ۔ن ا۔
وزیراعظم نے آندھرا پردیش کے اننتھا پورمو ضلع میں ہونے والے المناک حادثے میں جانوں کے اتلاف پر اظہار تعزیت کیا

وزیراعظم جناب نریندر مودی نے آندھرا پردیش کے اننتھا پورمو ضلع میں پیش آنے والے المناک حادثے میں جانوں کے اتلاف پر اپنے گہرے رنج وغم کااظہار کیا ہے۔ وزیراعظم نے متاثرین کے لئے وزیراعظم قومی راحت فنڈ(پی ایم این آر ایف) سے امدادی رقم کو بھی منظوری دی۔ وزیراعظم کے دفتر نے ایک ٹوئٹ میں کہا: ‘‘ آندھرا پردیش کے اننتھا پورمو ضلع میں ہونے والے المناک حادثے میں جانوں کے اتلاف پر مجھے صدمہ ہے۔ سوگوار کنبوں کو تعزیت پیش کرتا ہوں۔ جاں بحق ہونے والے ہر فرد کے نزدیکی رشتہ دار کے لئے 2 لاکھ روپے کا معاوضہ دیا جائے گا۔’’
مسلح افواج کے فلیگ ڈے کے موقع پر وزیراعظم نے مسلح افواج کے سپاہیوں کو سلامی دی

نئی دہلی، 07 دسمبر 2019/ وزیراعظم جناب نریندر مودی نے مسلح افواج کے فلیگ ڈے کے موقع پر مسلح افواج کے سپاہیوں اور ان کے اہل خانہ کو سلامی دی ہے۔ وزیراعظم نے کہا ‘‘مسلح افواج کے فلیگ ڈے کے موقع پر ہم اپنی افواج اور ان کے اہل خانہ کے ناقابل تسخیر حوصلے کو سلام کرتے ہیں۔ میں آپ سے یہ اپیل بھی کرتا ہوں کہ آپ ہماری افواج کی بہبود کے لیے تعاون کریں۔’’ ۔۔۔۔۔۔۔۔۔۔۔ م ن۔ا گ ۔ م ت ح ۔
جی 7 سربراہی اجلاس کے موقع پر وفاقی جمہوریہ جرمنی کے چانسلر کے ساتھ وزیر اعظم کی ملاقات

وزیر اعظم جناب نریندر مودی نے جرمنی میں جی 7 سربراہی اجلاس کے موقع پر 27 جون 2022 کو قصر الماؤ میں وفاقی جمہوریہ جرمنی کے چانسلر عالی جناب اولاف شولز سے ملاقات کی۔ اس سال دونوں رہنماؤں کے درمیان یہ دوسری ملاقات تھی۔ پچھلی میٹنگ 2 مئی 2022 کو ہندوستان-جرمنی بین حکومتی مشاورت کے موقع پر وزیر اعظم کے برلن کے دورے کے دوران ہوئی تھی۔ وزیر اعظم نے جی 7 سربراہی اجلاس میں مدعو کیے جانے پر چانسلر شولز کا شکریہ ادا کیا۔ گزشتہ ماہ ہونے والی اپنی بات چیت کو جاری رکھتے ہوئے، دونوں رہنماؤں نے اپنی سبز اور پائیدار ترقیاتی شراکت داری کو آگے بڑھانے کی ضرورت پر زور دیا۔ بات چیت میں آب و ہوا سے متعلق کارروائی، موسمیاتی فنانسنگ کی فراہمی اور ٹیکنالوجی کی منتقلی جیسے مسائل کا احاطہ کیا گیا۔ دونوں رہنماؤں نے تجارت، سرمایہ کاری اور عوام سے عوام کے روابط کو مزید گہرا کرنے کی ضرورت پر بھی اتفاق کیا۔ بین الاقوامی اداروں میں عظیم تر ہم آہنگی، خاص طور پر ہندوستان کی آئندہ جی 20 صدارت کے تناظر میں، تبادلہ خیال کیا گیا۔ دونوں رہنماؤں نے علاقائی اور عالمی پیش رفت پر بھی تبادلہ خیال کیا۔
وزیر اعظم نے آنند میں جدید فوڈ پروسیسنگ سہولیات کا افتتاح کیا

نئی دہلی۔30ستمبر آج وزیر اعظم نریندر مودی نے آنند میں جدید ترین چاکلیٹ پلانٹ کے ساتھ جدیدفوڈ پروسیسنگ سہولیات کا افتتاح کیا۔ انہوں نے چاکلیٹ پلانٹ کو دیکھا اور وہاں انہیں استعمال ہونے والی مختلف ٹیکنالوجی اور مختلف مصنوعات کے بارے میں بریفنگ دی گئی ۔ اس موقع پر خطاب کرتے ہوئے انہوں نے آنند کے لوگوں کااتنی بڑی تعداد میں آنے کے لیے شکریہ ادا کیا۔ انہوں نے کہا کہ آج جن منصوبوں کا افتتاح کیا جا رہا ہے ، وہ کوآپریٹو شعبہ کے لئے بہت ہی نفع بخش ہے۔ انہوں نے کہا کہ امول کا برانڈ تمام دنیا بھر میں جانا جاتا ہے اور یہ دنیا بھر کے لوگوں میں ترغیب کا ایک ذریعہ بن گیا ہے۔ انہوں نے کہا کہ امول نہ صرف دودھ پروسیسنگ ہے ، بلکہ بااختیار بنانے کا یہ بہترین نمونہ بھی ہے۔ وزیر اعظم نے کہا کہ کوآپریٹو کے ذریعہ ، سردار پیٹل نے ایک ایسا راستہ دکھایا جس میں نہ ہی حکومت اور نہ ہی کسی صنعت کار کوئی عمل دخل ہے۔ انہوں نے کہا کہ یہ ایک منفرد نمونہ ہے جہاں لوگ واقعتاً اہم ہیں۔ وزیر اعظم نے کہا کہ گجرات میں کوآپریٹو شعبہ میں ہونے والی کوششیں لوگوں، خاص طور پر کسانوں کی مدد کی ہیں۔ انہوں نے شہر ی ترقی سے متعلق سردار پٹیل کی کوششوں کو بھی یاد کیا ۔ 2022 میں بھارت کی آزادی کے 75 ویں سالگرہ کا حوالہ دیتے ہوئے وزیراعظم نے کہا کہ ہندوستان دودھ کے شعبہ میں اچھی کارکردگی کا مظاہرہ کر رہا ہے لیکن اسے مزید بہتر بنایا جا سکتا ہے۔ انہوں نے کہا کہ جدت اور اضافی قدر پر توجہ دینے کا وقت آ گیا ہے۔ اس سلسلے میں، انہوں نے شہد کی پیداوار پر بھی تبادلہ خیال کیا ۔
وزیر اعظم نے عزت مآب شیخ محمد بن زاید النہیان کو متحدہ عرب امارات کا نیا صدر منتخب کئے جانے پر مبارک باد دی

نئی دہلی، 14/مئی 2022 ۔ وزیر اعظم جناب نریندر مودی نے ابوظہبی کے حکمراں عزت مآب شیخ محمد بن زاید النہیان کو متحدہ عرب امارات کا نیا صدر منتخب کئے جانے پر مبارک باد دی ہے۔ ایک ٹوئیٹ میں وزیر اعظم نے کہا ہے: ’’ابوظہبی کے حکمراں عزت مآب شیخ محمد بن زاید النہیان کو متحدہ عرب امارات کا نیا صدر منتخب کئے جانے پر میری نیک خواہشات۔ میں پُرامید ہوں کہ ان کی فعال اور بصیرت افروز قیادت میں ہماری جامع اسٹریٹیجک شراکت داری مزید گہری ہوگی۔ @MohamedBinZayed‘‘
وزیر اعظم نے  پاکستان میں ہوائی جہاز  کے گرنے سے ہوئے  جانی نقصان کا تعزیت کا اظہار کیا

نئی دلّی ،23 مئی /وزیر اعظم جناب نریندر مودی نے پاکستان میں ہوائی جہاز گرنے سے ہوئے جانی نقصان کے لئے تعزیت کا اظہار کیا ہے ۔ وزیر اعظم نے کہا ہے کہ پاکستان میں ہوئے طیارے حادثے سے ہوئے جانی اتلاف پر بہت دکھ ہوا ہے ۔ مرنے والوں کے اہلِ خانہ کے ساتھ ہم تعزیت کا اظہار کرتے ہیں اور زخمیوں کی جلد صحت یابی کے لئے دعاء گو ہیں ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ( م ن ۔ و ا ۔ ع ا ) (23-05-2020)
وزیر اعظم نے پارلیمنٹ میں لال بہادر شاستری جی کو خراج عقیدت پیش کیا

وزیر اعظم جناب نریندر مودی نے آج پارلیمنٹ ہاؤس میں سابق وزیر اعظم جناب لال بہادر شاستری کو ان کے یوم پیدائش کے موقع پر گلہائے عقیدت پیش کیا۔ وزیر اعظم کے دفتر نے ٹویٹ کیا: ‘‘پی ایم @ نریندرمودی نے آج پارلیمنٹ ہاؤس میں لال بہادر شاستری جی کو پھول چڑھائے خراج عقیدت پیش کیا۔’’ ش ح ۔ا م۔
وزیراعظم جناب نریندر مودی کے و اشنگٹن ڈی سی پہنچنے پر جاری پریس ریلیز

وزیراعظم جناب نریندر مودی امریکہ کے صدر عزت مآب جوبائیڈن کی دعوت پر، امریکہ کے اپنے دورے پر (مقامی وقت کے مطابق 22 ستمبر 2021) واشنگٹن پہنچ گئے ہیں۔ وہاں پہنچنے پر امریکی حکومت کی جانب سے بندوبست اور وسائل کے لئے نائب وزیرخارجہ جناب ٹی ایچ برائن میک کیون نے وزیر اعظم کا استقبال کیا۔ اینڈریوز ہوائی پٹی پر پرجوش بھارت نژاد افراد بھی موجود تھے اور انہوں نے جو ش و خروش اور گرم جوشی سے وزیراعظم کا استقبال کیا۔ ۔۔۔۔۔۔۔۔۔۔۔ ش ح۔ع م ۔ ف ر
وزیر اعظم نے یوم آزادی پر لوگوں کو مبارکباد پیش کی ہے

نئی دلّی ،15اگست، 2021/ وزیراعظم جناب نریندر مودی نے یوم آزادی کے موقع پر لوگوں کو مبارکباد پیش کی ہے۔ ایک ٹوئیٹ میں وزیراعظم نے کہا ’’ آپ سبھی کو یوم آزادی کی بہت بہت مبارکباد۔ آزادی کے امرت مہوتسو کا یہ سال اہل وطن میں نئی توانائی اور نیا شعور پیدا کرے۔ جے ہند۔۔‘‘ आप सभी को 75वें स्वतंत्रता दिवस की बहुत-बहुत बधाई। आजादी के अमृत महोत्सव का यह वर्ष देशवासियों में नई ऊर्जा और नवचेतना का संचार करे। जय हिंद!
کابینہ نے بھارت اور ازبیکستان کے درمیان زراعت اور متعلقہ شعبوں میں تعاون کے معاہدے کو منظوری دی

نئی دہلی،26؍ستمبر، وزیراعظم جناب نریندر مودی کی صدارت میں مرکزی کابینہ نے بھارت اور ازبیکستان کے درمیان زراعت اور متعلقہ شعبوں میں تعاون کے لئے ایک معاہدے پر دستخط کو منظوری دے دی ہے۔ بھارت اور ازبیکستان کے درمیان تعاون کے معاہدے میں مندرجہ ذیل شامل ہیں: 1-قوانین ، معیار اور پیداوار کے نمونوں سے متعلق معلومات کا باہمی مفاد میں تبادلہ۔ 2-ازبیکستان میں مشترکہ زرعی کلیسٹر قائم کرنا۔ 3-فصل کی پیداوار اور ان کو متنوع بنانے کے شعبے میں تجربات کا تبادلہ۔ 4- باہمی طور پر مفید جدید ٹیکنالوجی کی بنیاد پر بیج کی پیداوار ، ریاستوں اور فریقوں سے متعلق قانون کے مطابق بیج کی تصدیق سے متعلق معلومات کے تبادلے اور بیجوں کے نمونوں کے تبادلے۔ 5-آب پاشی سمیت زراعت اور اس سے متعلقہ شعبوں میں پانی کو کم استعمال کرنے کی صلاحیت کو بڑھانے کی خاطر ٹیکنالوجی کا استعمال۔ 6-جینیات ، بریڈنگ ، بائیو ٹیکنالوجی، پودوں کا تحفظ ، مٹی کی زرخیزی کو برقرار کو رکھنے ، مشینوں کا استعمال ، آبی وسائل اور سائنسی نتائج کے باہمی نفاذ سمیت مشترکہ سائنسی تحقیق کا انعقاد۔ 7-پودوں کو الگ تھلگ رکھنے کے شعبے میں تعاون کا فروغ اور توسیع۔ 8-مویشی پروری ، مویشیوں کی صحت ، پولیٹری، جینیات اور الگ تھلگ پرورش کرنے کی سہولیات سمیت مویشی پروری کے شعبے میں تجربات کا تبادلہ۔ 9-زراعت اور خوراک کی صنعت کے شعبے میں سائنسی اور عملی سرگرمیوں کے بارے میں تحقیقی اداروں کے درمیان تبادلے ۔(نمائشیں ، میلے، کانفرنس ، سمپوزیا) 10-زراعت اور خوراک کی تجارت میں تعاون۔ 11-خوراک کو ڈبہ بند کرنے سے متعلق مشترکہ پروجیکٹوں کے امکانات تلاش کرنا اور قائم کرنا۔ 12-دونوں فریقوں کے درمیان باہمی طور پر رضامندی کے بعد کسی اور شعبے میں تعاون کرنا۔ ۔۔۔۔۔۔۔۔۔۔۔ ۰۰۰۰۰۰۰۰ (م ن-وا- ق ر)
وزیراعظم 11 اکتوبر کو انڈین اسپیس ایسوسی ایشن کاآغاز کریں گے

نئی دہلی،9 اکتوبر 2021/وزیراعظم جناب نریندر مودی 11 اکتوبر 2011 کو صبح 11 بجے ویڈیو کانفرنسنگ کے ذریعہ انڈین اسپیس ایسوسی ایشن (اے ایس پی اے) کا آغاز کریں گے۔ وہ اس اہم اور یادگار موقع پر خلائی صنعت کے نمائندوں سے بھی بات چیت کریں گے۔ انڈین اسپیس ایسوسی ایشن (آئی ایس پی اے) کے بارے میں آئی ایس پی اے خلائی اور سٹیلائٹ کمپنیوں کی پریمئر انڈسٹری ایسوسی ایشن ہے، جو ہندستانی خلائی صنعت کی اجتماعی آواز بننا چاہتی ہے۔ یہ پالیسی کی وکالت کرے گی اور حکومت اور اس کی ایجنسیوں سمیت انڈین اسپیس دائرہ کار کے تمام اسٹیک ہولڈرز کے ساتھ مشغول رہے گی۔ آتم نربھر بھارت کے وزیراعظم کے وژن کی بازگشت کرتے ہوئے آئی ایس پی اے ہندستان کو خود انحصار ، تکنیکی لحاظ سے ترقی یافتہ اور خلائی میدان میں ایک سرکردہ کھلاڑی اور رہنما بنانے میں مدد دے گا۔ آئی ایس پی اے کی نمائندگی خلا اور سٹیلائٹ ٹیکنالوجیز میں جدید صلاحیتوں والے گھریلو اور عالمی کارپوریشنز کے ذریعہ کیاجاتا ہے ۔ اس کے بانی ممبران میں لارسن اینڈ ٹوبرو، نیلکو (ٹاٹا گروپ) ون ویب ، بھارتی ایئر ٹیل، میپ مائی انڈیا، والچنڈ نگر انڈسٹریز اور اننت ٹیکنالوجی لمیٹیڈ شامل ہیں۔ دیگر بنیادی ممبران میں گودریج، ہگیز انڈیا، ایزسٹا، بی ایس ٹی ایرو اسپیس پرائیوٹ لمیٹیڈ ، بی ای ایل، سینٹم الیکٹرانکس، میکسار انڈیا شامل ہیں۔ ش ح۔ ش ت۔ج
کابینہ نے بھارت اور زمبابوے کے درمیان ارضیات ، کانکنی اورمعدنی وسائل کے شعبوں میں تعاون سے متعلق ایک مفاہمت نامے کی منظوری دی

نئیدہلی07دسمبر۔وزیراعظم جناب نریندر مودی کی قیادت میں مرکزی کابینہ نے ارضیات ، کانکنی اور معدنی وسائل کے شعبوں میں تعاون کے سلسلے میں بھارت اور زمبابوے کے درمیان ایک مفاہمت نامے کو ماضی سے لاگو کرتے ہوئے منظوری دی ۔مفاہمت نامے پردستخط زمبابوے کے شہر ہرارے میں 3 نومبر 2018 کو دستخط کئے گئے ۔ خاص باتیں : مفاہمت نامے کے مقاصد ، وسائل کے بارے میں معلومات کا تبادلہ ، قوانین اور پالیسی ،ترقیاتی حکمت عملی سے متعلق نظریات کے لین دین کے لئے سمیناروں کا انعقاد ،فریقوں کے درمیان ٹکنالوجی کے تبادلے کا فروغ ،ویلیو ایڈیشن کا فروغ اورکانکنی کےشعبے میں سرمایہ کاری سے متعلق مواقع پیدا کرنا ہے ۔ ان سہولیات سے دستاویزات ، پھیلاؤ جیسی سرگرمیاں شروع کی جاسکیں گی نیز اس سے اختراع کے مقصد کو بھی پورا کیا جاسکے گا۔ فوائد : مفاہمت نامے سے بھارت اور زمبابو ے کے درمیان نشاندہی کئے گئے میدانوں میں تعاون کے لئے ایک ادارہ جاتی نظام فراہم ہوگا ۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
وزیراعظم جناب نریندر مودی نے مہاراشٹر کے رائے گڑھ میں عمارت  کے زمیں بوس ہوجانے کے سبب جانی نقصان پر افسوس کا اظہار کیا

نئی دہلی،25؍اگست،وزیراعظم جناب نریندر مودی نے مہاراشٹر کے رائے گڑھ میں عمارت کے زمیں بوس ہوجانے کے سبب جانی نقصان پر افسوس کا اظہار کیاہے۔ وزیراعظم نے کہا ہے کہ ’’مہاراشٹر کے رائے گڑھ کے مہاڈ میں عمارت کے زمیں بوس ہوجانے سے غمزدہ ہوں۔ اس حادثے میں اپنے عزیزوں کو کھو دینے والے کنبوں کے تئیں میری تعزیت۔ زخمیوں کی جلد صحتیابی کے لئے دعا گو ہوں۔ مقامی حکام اور این ڈی آر ایف کی ٹیمیں سانحے کی جگہ پر موجود ہیں اور ہر ممکن مدد بہم پہنچارہی ہیں‘‘۔ ۔۔۔۔۔۔۔۔۔۔۔۔۔۔۔۔۔۔ (م ن-م م- ق ر)
عالمی تجارتی تنظیم  ڈبلیو ٹی او کی وزارتی سطح کی  غیر رسمی میٹنگ میں شرکت کرنے والے  وزیروں اور دیگر معززین نے  وزیراعظم سےملاقات کی

نئی دہلی، 20 مارچ 2018/عالمی تجارتی تنظیم (ڈبلیو ٹی او) کی آج نئی دہلی میں غیر رسمی تجارتی میٹنگ میں شرکت کرنے والے وزیروں اور سینئر معززین نے وزیراعظم جناب نریندر مودی سےملاقات کی۔ بات چیت کے دوران ہمہ ملکی تجارت کے مختلف پہلوؤں پر تبادلہ خیال کیا گیا۔ بہت سے وزیروں نے وزارتی سطح کی اس میٹنگ کی میزبانی کرنے کے بھارت کے اقدام کی تعریف کی۔ معززین کا خیرمقدم کرتے ہوئے وزیراعظم نے اعتماد ظاہر کیا کہ ڈبلیو ٹی او کی وزارتی سطح کی غیر رسمی میٹنگ میں جو بات چیت ہوئی ہے تعمیری نوعیت کی ثابت ہوئی ہے۔ انہوں نے اصولوں پر مبنی ہمہ ملکی تجارتی نظام کے تئیں ہندستان کے عہد کا اعادہ کیا۔ یہ تجارتی نظام شمولیت اور اتفاق رائے کے اصولوں پر مبنی ہونی چاہئے۔ انہوں نے کہاکہ تنازعہ کو حل کرنے والا زبردست میکانزم ڈبلیو ٹی او کے اہم فائدوں میں سے ایک ہے۔ وزیراعظم نے کہا ان چیلنجوں کا مقابلہ کرنا ضروری ہے جو ہمہ ملکی تجارتی نظام کو درپیش ہے۔ انہوں نے کہا کہ دوحہ دور اور بالی کی وزارتی میٹنگ میں جو فیصلے کئے گئے ان پر ابھی تک عمل درآمد نہیں ہوا ہے ۔انہوں نے بہت کم ترقی یافتہ ملکوں کے تئیں تراحم کی حکمت عملی پر زور دیا۔ وزیراعظم نے غیر رسمی میٹنگ کے سلسلہ میں بھارت کی دعوت کےجواب میں جس جوش و خرش کا اظہار کیا گیا ہے اس پر اطمینان ظاہر کیا گیا ہے۔ انہوں نے کہا کہ اس سے ہمہ قومیت اور ڈبلیو ٹی او کے اصولوں کے تئیں عالمی اعتماد کی عکاسی ہوتی ہے۔ کامرس اور صنعت کے وزیر جناب سریش پربھو بھی اس موقع پر موجود تھے۔ ۔۔۔۔۔۔۔۔۔۔۔ م ن۔ج ۔ ج۔
وزیراعظم نے آکاش کمار کو عالمی باکسنگ چمپئن شپ میں کانسے کا تمغہ جیتنے پر مبارکباد پیش کی ہے

نئی دلّی ،07 نومبر، 2021/ وزیراعظم جناب نریندر مودی نےآکاش کمار کوعالمی باکسنگ چمپئن شپ میں کانسے کا تمغہ جیتنے پر مبارکباد پیش کی ہے۔ وزیراعظم نے اپنے ایک ٹوئیٹ میں کہا۔ ’’شاندار کارکردگی آکاش! عالمی باکسنگ چمپئن شپ میں باوقار تمغہ حاصل کرنے کے لئے مبارکباد۔ یہ کامیابی نوجوان باکسروں کے لئے باعث ترغیب ہوگی۔ مستقبل میں آپ کی کامیابیوں کے لئے نیک خواہشات۔‘‘
اوساکا میں گروپ 20 کی سربراہ کانفرنس کے لئے روانگی  سے قبل وزیر اعظم کا   بیان

نئی دہلی، 27 جون / میں ، گروپ 20 سربراہ کانفرنس میں شرکت کے لئے جاپان کے شہر اوساکا کا دورہ کر رہا ہوں ۔ میں ، عالمی لیڈروں کے ساتھ اہم چیلنجوں اور مواقع پر تبادلۂ خیال کا منتظر ہوں ، جو آج دنیا کو درپیش ہیں ۔ سربراہ کانفرنس کے ایجنڈے میں کئی معاملات شامل ہیں ، جن پر تبادلۂ خیال کیا جائے گا ۔ ان میں خواتین کو با اختیار بنانا ، ڈجیٹائزیشن سے متعلق معاملات ، مصنوعی انٹلی جنس اور دہشت گردی ، آب و ہوا میں تبدیلی جیسے اہم عالمی چیلنجوں سے نمٹنے کے لئے ہماری مشترکہ کوششوں پر گفتگو ہو گی ۔ سربراہ کانفرنس اصلاح شدہ تکثیریت کے تئیں ہماری مضبوط حمایت کو تقویت دینے اور اُسے دوہرانے کے لئے ایک اہم موقع فراہم کرے گی ، جو آج کی تیزی سے بدلتی ہوئی دنیا میں ضابطے پر مبنی بین الاقوامی نظام کے تحفظ کے لئے اہم ہے ۔ سربراہ کانفرنس گذشتہ پانچ سال کے عرصے میں ہندوستان کے مضبوط ترقیاتی تجربے کو شیئر کرنے کا بھی ایک پلیٹ فارم ثابت ہو گا ، جس نے حکومت کو ہندوستان کے عوام کی طرف سے دیئے گئے فیصلے کے لئے ایک بنیاد فراہم کی ہے تاکہ ترقی اور استحکام کے راستے کو جاری رکھا جا سکتا ہے ۔ اوساکا سربراہ کانفرنس ، 2022 ء میں ہونے والی گروپ 20 سربراہ کانفرنس کی میزبانی کرنے کی سمت ہندوستان کے لئے ایک اہم سنگِ میل ثابت ہو گا ، جب ہم اپنی آزادی کی 75 ویں سالگرہ پر ایک نئے ہندوستان کی رہنمائی کریں گے ۔ اس موقع پر میں ، باہمی اور عالمی اہمیت کے اہم معاملات پر اپنے بڑے ساتھی ملکوں کے لیڈروں کے ساتھ بات چیت کرنے کا منتظرہوں ۔ میں ، اس موقع پر روس ، ہندوستان اور چین کی اگلی غیر رسمی سربراہ کانفرنس کی میزبانی کا بھی منتظر ہوں اور برازیل ، روس ، ہندوستان ، چین ، جنوبی افریقہ یعنی برکس اور جاپان ، امریکہ اور ہندوستان کے لیڈروں کی اگلی غیر رسمی میٹنگوں میں شرکت کا بھی منتظر ہوں ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ہماچل ڈے پر وزیر اعظم کا پیغام

وزیر اعظم جناب نریندر مودی نے اپنے پیغام میں ہماچل پردیش کے عوام کو 75ویں یوم تاسیس پر مبارکباد دی ہے اور اس خوش کن اتفاق کو نوٹ کیا کہ 75واں یوم تاسیس آزادی کے 75ویں سال میں آیا ہے۔ انھوں نے آزادی کا امرت مہوتسو کے دوران ریاست کے ہر باشندے تک ترقی کا امرت پہنچانے کے عزم کا اعادہ کیا۔ ایک ذاتی تبصرہ کرتے ہوئے، وزیر اعظم نے جناب اٹل بہاری واجپائی کی ایک نظم کا حوالہ دیا اور محنتی اور پر عزم لوگوں کے ساتھ خوبصورت ریاست کے ساتھ اپنی طویل وابستگی کو یاد کیا۔ سال 1948 میں اس کی تشکیل کے وقت پہاڑی ریاست کے چیلنجوں کو یاد کرتے ہوئے، وزیر اعظم نے چیلنجوں کو مواقع میں تبدیل کرنے کے لیے ہماچل پردیش کے لوگوں کی تعریف کی۔ انھوں نے باغبانی، بجلی کی سرپلس، شرح خواندگی، دیہی سڑک رابطوں، نلکے کے پانی اور ہر گھر تک بجلی پہنچانے میں ریاست کی کامیابیوں کی ستائش کی۔ انھوں نے گزشتہ 7 سے 8 سالوں میں ان کامیابیوں کو آگے بڑھانے کی کوششوں پر زور دیا۔ ”جے رام جی کی نوجوان قیادت میں ’ڈبل انجن کی حکومت‘ نے دیہی سڑکوں کو وسعت دینے، ہائی وے کو چوڑا کرنے، ریلوے نیٹ ورک بنانے کی پہل کی ہے، اس کے نتائج اب نظر آ رہے ہیں۔ جیسے جیسے رابطہ بہتر ہو رہا ہے، ہماچل کی سیاحت نئے علاقوں میں داخل ہو رہی ہے“، وزیر اعظم نے کہا۔ وزیر اعظم نے سیاحت میں نئی پیش رفت اور مقامی لوگوں کے لیے مواقع اور روزگار کے نئے مواقع پر روشنی ڈالی۔ انھوں نے خاص طور پر عالمی وبا کے دوران مؤثر اور تیز رفتار ویکسینیشن کے بارے میں بات کرتے ہوئے صحت کے شعبے میں ہونے والی پیش رفت کو یاد کیا۔ وزیر اعظم نے ہماچل پردیش کی پوری صلاحیت کو بروئے کار لانے کے لیے سخت محنت کرنے کی ضرورت پر زور دیا۔ انھوں نے کہا کہ امرت کال کے دوران سیاحت، اعلیٰ تعلیم، تحقیق، آئی ٹی، بایو ٹیکنالوجی، فوڈ پروسیسنگ اور قدرتی زراعت کے شعبوں میں کام کو آگے بڑھانے کی ضرورت ہے۔ انھوں نے کہا کہ اس سال کے بجٹ میں اعلان کردہ وائبرنٹ ولیج اسکیم ہماچل پردیش کو بہت زیادہ فائدہ پہنچائے گی۔ انھوں نے رابطہ بڑھانے، جنگلات کی افزودگی، صفائی ستھرائی اور ان اقدامات کے لیے لوگوں کی شرکت پر بھی زور دیا۔ وزیر اعظم نے وزیر اعلیٰ اور ان کی ٹیم کی طرف سے خاص طور پر سماجی تحفظ کے شعبے میں مرکزی فلاحی اسکیموں کی توسیع پر تبصرہ کیا۔ جناب مودی نے اپنے اختتامی کلمات میں کہا، ”ایماندار قیادت، امن پسند ماحول، دیوی دیوتاؤں کا آشیرواد اور ہماچل کے لوگ جو سخت محنت کرتے ہیں، یہ سب لا جواب ہیں۔ ہماچل میں تیز رفتار ترقی کے لیے درکار ہر چیز موجود ہے“۔
وزیر اعظم نے کیدارناتھ کا دورہ کیا، بنیادی ڈھانچہ کے پروجیکٹوں کا سنگ بنیادرکھا

نئی دہلی؍20اکتوبر2017وزیر اعظم جناب نریندر مودی نے آج کیدار ناتھ کا دورہ کیا۔ وزیر اعظم نے کیدار ناتھ مندر میں پوجا کی اور پانچ بنیادی ڈھانچے اور ترقیاتی پروجیکٹوں کا سنگ بنیاد رکھا۔ا ن پروجیکٹوں میں منداکنی ندی پر پشتے کی دیوار اور گھاٹ کی ترقی ، سرسوتی ندی پر پشتے کی دیوار اور گھاٹ کی ترقی ، کیندار ناتھ مندر تک جانے والے اہم راستے کی تعمیر ، شنکراچاریہ کُٹیر اور شنکر اچاریہ میوزیم کی ترقی اور کیدار ناتھ پروہتوں کے لئے مکانات کی ترقی شامل ہے۔اس موقع پروزیر اعظم کو کیدارپوری تعمیر نو کے پروجیکٹ کے بارے میں معلومات دی گئی۔ ایک اجتماع سے خطاب کرتے ہوئے وزیر اعظم نے کہا کہ دیوالی کے ایک دن بعد کیدارناتھ کے دورے سے انہیں خوشی ہوئی ہے۔ وزیر اعظم نے کہا کہ آج گجرات میں نئے سال کے آغاز کا جشن منایا جارہا ہے اور اس موقع پر دنیا بھر کے لوگوں کو انہوں نے مبارکباد دی ہے۔ یہ کہتے ہوئے کہ عوام کی خدمت خدا کی خدمت ہے، وزیر اعظم نے 2022 میں آزادی کی 75ویں سال کے وقت ایک ترقی یافتہ بھارت کے خواب کی تکمیل کے تئیں خود کو وقف کرنے کا عہد کیا۔ 2013 میں قدرتی آفات کو یاد کرتے ہوئے وزیر اعظم نے کہا کہ گجرات کے وزیر اعلیٰ کی حیثیت سے انہوں نے متاثرین کی بھرپور مدد کی تھی اور از سر نو تعمیراتی کوششوں میں گجرات ریاست نے اپنا تعاون دیا تھا۔ وزیر اعظم نے کہا کہ کیدار ناتھ میں جو کام کیا جارہا ہے اس کے ذریعے ہر کوئی یہ دیکھ سکے گا کہ زائرین کی سہولیات اور پجاریوں کی فلاح و بہبود دونوں اعتبار سے‘ زیارت’ کی جگہ کس طرح مثالی ہونی چاہئے۔وزیر اعظم نے کہا کہ کیدارناتھ میں بنیادی ڈھانچے کے فروغ کا جو کام ہو رہا ہے وہ اچھے معیار کا ہوگا۔ وزیر اعظم نے مزید کہا کہ یہ ماڈرن ہوگا اور اسی کے ساتھ روایتی اقدار کا تحفظ کرے گا اور اس بات کو یقینی بنائے گا کہ ماحولیات کو نقصان نہ پہنچے۔ جناب نریندر مودی نے کہا کہ ہمالیہ کے پاس روحانیت ،مہم جوئی،سیاحت اور فطرت سے محبت کرنے والوں کو دینے کے لئے بہت کچھ ہے۔ وزیر اعظم نے ہر ایک کو یہاں آنے اور ہمالیہ کو دریافت کرنے کی دعوت دی۔ اتراکھنڈ کے گورنر ڈاکڑ کے کے پال اور اترا کھنڈ کے وزیر اعلیٰ جناب ترویندر سنگھ راوت اس موقع پر موجود تھے۔
وزیر اعظم نے لوگوں کو لوہڑی کے موقع پر مبارکباد دی ہے

نئیدہلی،13جنوری،2021، وزیر اعظم جناب نریندر مودی نے لوگوں کو لوہڑی کے موقع پر مبارکباد دی ہے۔ وزیر اعظم نے کہا ہے ’’لوہڑی کی مبارک باد، ہم دعا کرتے ہیں کہ ہر طرف خوشی اور اچھی صحت کا ماحول ہو۔خدا کرے اس خصوصی موقع سے ہر طرف دردمندی اور مہربانی کو فروغ حاصل ہو‘‘۔
وزیر اعظم نے کشی نگر میں مہاپری نروان اِستوپ  میں پوجا ارچنا کی

نئی دہلی:16؍مئی2022: وزیر اعظم جناب نریندر مودی نے آج بودھ پورنیما کے موقع پر اُترپردیش کے کشی نگر میں مہاپری نروان اِستوپ میں پوجا ارچنا کی۔اس سے پہلے آج وزیر اعظم نے بھگوان بودھ کی جائے پیدائش لمبنی ، نیپال کا دورہ کیا اور مایا دیوی مندر میں پوجا کی۔ انہوں نے نیپال کے وزیر اعظم عزت مآب شیر بہادر دیوبا کے ہمراہ لُمبنی مٹھ علاقے میں انڈیا انٹرنیشنل سینٹر فار بودھ کلچر اینڈ ہیریٹیج کی تعمیر کا سنگ بنیاد رکھا۔ جناب مودی نے نیپال کے وزیر اعظم کے ساتھ لُمبنی کے انٹرنیشنل کنوینشن سینٹر اینڈ میڈئیشن ہال میں منعقد 2566ویں بودھ جینتی تقریبات میں بھی شرکت کی۔ اپنی ایک ٹوئٹ میں وزیر اعظم نے یہ بھی مطلع کیا کہ سرکار کشی نگر میں بنیادی ڈھانچے کے فروغ کے لئے مختلف نوعیت کی کوششیں کررہی ہے۔ وزیر اعظم نے ٹوئٹ کیا: ’’کشی نگر میں مہاپری نروان اِستوپ میں پرارتھنا کی ، ہماری سرکار کشی نگر میں بنیادی ڈھانچے کو فروغ دینے کے لئے کئی طرح کی کوششیں کررہی ہیں، تاکہ زیادہ سے زیادہ سیاح اور زائرین یہاں آ سکے۔‘‘
وزیر اعظم نے بھگیرتھی اماں کی رحلت پر انہیں خراج عقیدت پیش کیا

نئی دہلی، 23 جولائی 2021: وزیر اعظم جناب نریندر مودی نے قابل احترام بھگیرتھی اماں کی رحلت پر رنج و غم کا اظہار کرتے ہوئے انہیں خراج عقیدت پیش کیا۔ ایک ٹوئیٹ میں وزیر اعظم نے کہا، ’’میں قابل احترام بھگیرتھی اماں کو خراج عقیدت پیش کرتا ہوں۔ ان کی زندگی کا سفر، خصوصاً نئی چیزیں سیکھنے کو لے کر ان کے جذبے سے ہم بہت کچھ سیکھ سکتے ہیں۔ ان کی رحلت سے غمگین ہوں۔ ان کے کنبے اور مداحین کے تئیں اظہار تعزیت۔ اوم شانتی۔‘‘
وزیر اعظم اٹھارہ نومبر کو دہشت گردی کے لئے رقومات کی فراہمی سے نمٹنے کے لئے تیسری ’’نومنی فار ٹیرر‘‘ وزارتی کانفرنس میں افتتاحی خطبہ دیں گے

وزیر اعظم جناب نریندر مودی دہشت گردی کے لئے رقوم کی فراہمی کے خلاف تیسری نومنی فار ٹیرر (این ایم ایف ٹی) وزارتی کانفرنس میں افتتاحی خطبہ دیں گے جو اٹھارہ نومبر کو صبح ساڑھے نو بجے ہوٹل تاج پیلس نئی دہلی میں دیا جائے گا۔ اٹھارہ اور انیس نومبر کو ہونے والے دو روزہ کانفرنس شرکاء ملکوں اور تنظیموں کو ایک ایسا پلیٹ فارم مہیا کرے گی جہاں وہ دہشت گردی کی مالی اعانت سے نمٹنے کے موجودہ بین الاقوامی طریقہ کار کی اثر انگیزی پر تبادلہ خیال کریں گے اور ساتھ ہی ساتھ ابھرتی ہوئی آزمائشوں سے نمٹنے کے لئے مطلوبہ اقدامات پر بھی بات چیت ہوگی۔ کانفرنس میں پیریس میں اپریل 2018 کو اور ملبورون میں نومبر 2019 میں منعقدہ سابقہ دو کانفرنسوں کے کاموں اور نتائج کا جائزہ لیا جائے گا اور دہشت گردی کے لئے مالی اعانت اور سرپرستی کار استہ مسدود کرنے کے لئے اس سلسلے میں عالمی تعاون پر کام کیا جائے گا۔ کانفرنس میں دنیا بھر سے 450 کے قریب مندوبین شرکت کریں گے جن میں وزراء مختلف تنظیموں کے سربراہان اور فائنانشل ایکشن فورس کے ہیڈ آف ڈیلیگیشن شامل ہیں۔ کانفرنس کے دوران چار اجلاسوں میں تبادلہ خیال ہوگا جن میں دہشت گردی اور دہشت گردی کی مالی اعانت کے عالمی رجحانات ، دہشت گردی کے لئے رقوم کی فراہمی کے عام اور باقاعدہ راستوں کے استعمال، اورابھرتی ہوئی ٹیکنالوجیز اور دہشت گردی کی مالی اعانت اور دہشت گردی کے لئے رقوم کی فراہمی سے نمٹنے کے لئے بین الاقوامی تعاون جیسے معاملوں پر توجہ مرکوز کی جائے گی۔